Un şofer din Suceava a stabilit un nou record de inconştienţă, după ce a intrat Live pe Facebook, în timp ce conducea cu 200 de kilometri la oră, de două ori. Pe ritmuri de manele, şoferul apasă în neştire pedala de acceleraţie.

De Cristian Ionescu . Publicat pe 02.02.2019 la 15:05 Actualizat pe 02.02.2019 la 16:58

Cu maneaua la maxim, un şofer face Live pe Facebook la volan cu 200 km/h şi depăşiri de infarct, la Suceava (Video)

Un şofer din Suceava face Live pe Facebook la volan cu 200 km/h

Pe ritmuri de manele, şoferul apasă în neştire pedala de acceleraţie.

Un şofer din Suceava a stabilit un nou record de inconştienţă, după ce a intrat Live pe Facebook, în timp ce conducea cu 200 de kilometri la oră, de două ori.

Suceveanul a intrat Live pe Facebook, în timp ce gonea cu 200 de kilometri la ora un autoturism Skoda, pe E 85, pe porțiunea Grănicești-Siret.

Şoferul nu se mulţumeşte cu atingerea unei asemenea viteze o singură dată şi o face din nou.

Tânărul ascultă ascultă manele cu volumul foarte ridicat şi filmează în mai multe rânduri bordul mașinii, ca să arate tuturor ce poate să facă.

Depăşiri de infarct, la 200 de kilometri la oră, Live pe Facebook

Tânărul din Suceava nu s-a mulţumit doar să apese pedala de acceleraţie până la refuz şi s-a apucat să facă şi depăşiri.

Tot evenimentul se desfăşoară online, sub privirile admirative şi lăudătoare ale prietenilor săi de pe Facebook.

Surprinzător, la postarea sa nimeni nu îi atrage atenția că oricând se poate întâmpla o tragedie.

Tânărul mai are înregistrări la volan, postate pe pagina de Facebook

Tânărul nu este la prima postare de la bordul mașinii de pe pagina sa. Alte postări au în prim plan tot viteza.

Polițiștii rutieri s-ar fi autosesizat, dar nu există un comunicat oficial în acest sens, până la ora publicării acestui articol.